Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 586

v) az eljáráshoz kapcsolódó, a Hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit. 6.028. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességben és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és minõségbiztosítási tevékenységek megfelelõségének független felülvizsgálhatóságát és értékelését el tudja végezni vagy végeztetni. 6.4. BESZERZÉSI ENGEDÉLY 6.4.1. Az engedély érvényessége 6.029. A jogerõs beszerzési engedély az abban rögzített feltételek teljesülése esetén az atomerõmûben felhasználásra kerülõ biztonsági programozható rendszerek és részegységeik kereskedelmi termékként való beszerzésére, a biztonsági programozható rendszert, annak részegységeit felépítõ hardver és szoftver elemek rendszerbe való integrálására, az integrált rendszer gyártómûvi tesztelést helyettesítõ vizsgálati programjának végrehajtására, valamint a bevizsgált biztonsági programozható rendszer vagy részegységei telephelyre történõ beszállítására jogosít fel. 6.030. Biztonsági programozható rendszerek nagyobb darabszámban való alkalmazására a Hatóság beszerzési típus engedélyt adhat ki. 6.031. Az engedély határozott ideig érvényes, idõtartamát a Hatóság a beszerzendõ programozható rendszer vagy annak részegységei biztonsági fontosságát, konstrukciójának, gyártásának egyediségét, a beszerezés tervezett ütemét, a beszerzés elõkészítéséhez és elvégzéséhez szükséges idõt figyelembe véve határozza meg, de az nem lehet 5 évnél hosszabb. Az engedély – a jogszabályi elõírások változatlansága esetén – egy alkalommal meghosszabbítható a meghosszabbítandó engedély érvényességével legfeljebb azonos idõtartammal. 6.032. Az engedély lejártát vagy érvénytelenné válását követõen a hatályos jogszabályi elõírások szerinti új eljárásban kell kezdeményezni az új engedély megszerzését. 6.4.2. Tartalmi követelmények 6.033. Az engedélyezési eljárás során a Hatóság azt vizsgálja, hogy a tervezett tevékenység megvalósítása során és annak megvalósulását követõen teljesülnek-e a biztonsági programozható rendszerrel szemben támasztott biztonsági követelmények. Az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes